b'\n_START_ARTICLE_\nValentina Plaskan\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudirala je na Akademiji za gledali\xc5\xa1\xc4\x8de, radio, film in televizijo Univerze v Ljubljani. Bila je novinarka, moderatorka in voditeljica na Radiu \xc5\xa0tudent. Kasneje je kot novinarka delovala v dnevnoinformativnem programu Planet TV, od septembra 2019 pa tam vodi ve\xc4\x8derno informativno oddajo Planet ob 18.00.\n_START_SECTION_\nFilm\n_START_PARAGRAPH_\nLeta 2012 je kot pevka in igralka sodelovala pri filmskem projektu Adria Blues re\xc5\xbeiserja Miroslava Mandi\xc4\x8da, leta 2015 pa je igrala eno izmed glavnih vlog v slovenskem celove\xc4\x8dernem filmu Psi brez\xc4\x8dasja re\xc5\xbeiserja Mateja Nahtigala. Leta 2018 je igrala v slovenski spletni miniseriji Dualizem, leto prej pa v nadaljevanki Ena \xc5\xbelahtna \xc5\xa1torija.'